stanford-oval/wikipedia huggingface dataset:
อานาปานสติ
เวทนานุปัสสนาสติปัฏฐาน

ตั้งแต่ข้อ 5 - 8 สติเริ่มละเอียดจะจับชัดที่ความรู้สึกคือเวทนาได้ชัดเจน จึงเรียกว่า เวทนานุปัสสนา เพราะสามารถแยกรูปนามออกจากกันได้ชัดเจน ได้บรรลุญาณที่เรียกว่า นามรูปปริทเฉทญาณ
5.หายใจออก-เข้า กำหนดรู้ในความรู้สึกปีติ เกิดขึ้นเมื่อบรรลุทุติยฌาน
6.หายใจออก-เข้า กำหนดรู้ในความรู้สึกสุข เกิดขึ้นเมื่อบรรลุตติยฌาน
7.หายใจออก-เข้า กำหนดรู้ในจิตสังขารทั้งปวง (จิตสังขารได้แก่สิ่งที่ปรุงแต่งจิตคือเจตสิก)
8.หายใจออก-เข้า กำหนดระงับจิตสังขารทั้งปวง (เพราะจำแนกแจกแจงรูปนามจนเห็นว่ารูปนามทั้งหลายสักว่าเป็นธาตุตามธรรมชาติเท่านั้น)
ในการเจริญอานาปานสติแบบวิปัสสนากรรมฐาน จะไม่เข้าสู่จตุตถฌาน เนื่องจากการกำหนดวิปัสสนากรรมฐานต้องใช้ลมหายใจเป็นตัวแทนของรูปขันธ์อยู่ การเข้าจตุตถฌานจะทำให้ลมหายใจเข้าออกจะหายไปจนรับรู้ไม่ได้ ( ตามหลักในอนุปุพพนิโรธ9 ) เมื่อถึงตติยฌานจึงให้เริ่มหันมากำหนดรู้ในจิตสังขารทั้งปวงแทน และกำหนดศึกษาต่อไปตามลำดับ  หรือข้ามข้อ 3-6 ซึ่งเป็นสมถะฌาน กำหนดข้อ1-2 และข้ามมาข้อ 7 ต่อไปเลย ในกรณีที่เจริญวิปัสสนากรรมฐานโดยใช้เพียงแค่ขณิกสมาธิเท่านั้น
จิตตานุปัสสนาสติปัฏฐาน

ตั้งแต่ข้อ 9 - 12 สติเริ่มละเอียดจนสามารถกำหนดชัดที่จิตและสิ่งที่เนื่องด้วยจิตคือเจตสิก จึงเรียกว่า จิตตานุปัสสนา  เพราะรู้เท่าทันในกระบวนการทำงานตามลำดับของจิต จนสามารถเห็นเหตุปัจจัยของรูปนามทั้งหลายที่เป็นไปตามหลักปฏิจจสมุปบาท ได้บรรลุญาณที่เรียกว่า นามรูปปัจจยปริคคหญาณ
9.หายใจออก-เข้า พิจารณาจิต (เพราะจิตสังขารสงบระงับ จิตจึงปรากฎขึ้นมาให้ศึกษาได้อย่างชัดเจน)
10.หายใจออก-เข้า จิตบันเทิงร่าเริงก็รู้ (จิตปราโมทย์เกิดขึ้นเพราะมีมนสิการในการพิจารณาจิตเมื่อจิตปราโมทย์จึงเกิดปีติสัมโพชฌงค์เพราะปีติสัมโพชฌงค์ระงับกายสงบใจสงบจึงเกิดปัสสัทธิสัมโพชฌงค์)
11.หายใจออก-เข้า จิตตั้งมั่นก็รู้ (สมาธิสัมโพชฌงค์)(เมื่อจิตตั้งมั่นจึงได้รู้ตามความเป็นจริงในเหตุปัจจัยแห่งปฏิจจสมุปบาท)
12.หายใจออก-เข้า จักเปลื้องจิตก็รู้ (อุเบกขาสัมโพชฌงค์)(เมื่อเข้าใจในปฏิจจสมุปบาทจึงละความยินดีไม่ยินดีและไม่ยึดมั่นถือมั่นในอารมณ์ทั้งปวง)
ธัมมานุปัสสนาสติปัฏฐาน

ตั้งแต่ข้อ 13 - 16 สติละเอียดมากขึ้นจนสามารถพิจารณาเห็นว่ารูปนามทั้งหลายเป็นไปตามกฎไตรลักษณ์ จึงเรียกว่า ธัมมานุปัสสนา
13.หายใจออก - เข้า พิจารณาเห็นความไม่เที่ยง (อนิจจัง) ในขันธ์ทั้ง 5 มีลมหายใจเป็นตัวแทนรูปขันธ์ จะพบเห็นสังขตลักษณะ (ความเกิดขึ้น ตั้งอยู่ ดับไป) ในขันธ์ทั้งห้า (สมมสนญาณ อุทธยัพพยญาณ ภังคญาณ)
14.หายใจออก - เข้า พิจารณาโดยความคลายกำหนัดในรูปนาม เห็นรูปนามเป็นสิ่งไร้ค่า (ภยญาณ อาทีนวญาณ นิพพิทาญาณ)
15.หายใจออก - เข้า พิจารณาโดยไม่ยึดติดถือมั่นในรูปนามขันธ์ห้าว่าไม่ใช่ตัวตน เพราะเห็นความดับไปแห่งปฏิจจสมุปบาท (มุญจิตุกัมยตาญาณ ปฏิสังขาญาณ สังขารุเปกขาญาณ)
16.หายใจออก - เข้า พิจารณาสละคืนขันธ์ (สัจจานุโลมมิกญาณ โคตรภูญาณ (หรือวิทานะญาณ) มัคคญาณ ผลญาณ ปัจจเวกขณญาณ)
ศึกษาคำอธิบายอานาปานสติ 16 ฐานอย่างละเอียดจากพระไตรปิฎกโดยตรงที่พระไตรปิฎก เล่มที่ ๓๑ พระสุตตันตปิฎก เล่มที่ ๒๓ ขุททกนิกาย ปฏิสัมภิทามรรค มหาวรรค อานาปาณกถา  [๔๐๑]- [๔๒๒]
ดูเพิ่ม

สัญญา 10
ญาณ
สัมปชัญญะ
โพชฌงค์
อานาปานสติ
เสียงพระสวดมนต์แปลบาลี-ไทย (อานาปานสติ)
หนังสืออ่านเพิ่ม

Mindfulness with Breathing by Buddhadāsa Bhikkhu. Wisdom Publications, Boston, 1996. ISBN 0-86171-111-4.
Breath by Breath by Larry Rosenberg. Shambhala Classics, Boston, 1998. ISBN 1-59030-136-6.
Tranquillity and Insight by Amadeo Sole-Leris. Shambhala, 1986. ISBN 0-87773-385-6.
แหล่งข้อมูลอื่น

Ānāpānasati Sutta เก็บถาวร 2005-08-16 ที่ เวย์แบ็กแมชชีน
Analysis of the Ānāpānasati Sutta
Ānāpānasati, a free e-book by Buddhadasa Bhikkhu
Ānāpānasati – Mindfulness with Breathing: Unveiling the Secrets of Life เก็บถาวร 2011-03-18 ที่ เวย์แบ็กแมชชีน by Buddhadasa Bhikkhu
Ānāpānasati instructions เก็บถาวร 2009-08-28 ที่ เวย์แบ็กแมชชีน from Ajahn Pasanno of Abhayagiri Buddhist Monastery
Ānāpānasati: 35 Talks เก็บถาวร 2011-01-22 ที่ เวย์แบ็กแมชชีน by Ajahn Pasanno
Ānāpānasati instructions เก็บถาวร 2015-09-24 ที่ เวย์แบ็กแมชชีน from Bhante Vimalaramsi
Ānāpānasati: A concise instruction เก็บถาวร 2011-07-21 ที่ เวย์แบ็กแมชชีน by Pa Auk Sayadaw
Basic Breath Meditation Instructions by Thanissaro Bhikkhu
The Basic Method of Meditation เก็บถาวร 2010-09-07 ที่ เวย์แบ็กแมชชีน by Ajahn Brahm
วโรทัย ภิญญสาสน์

| วโรทัย ภิญญสาสน์ท> ช., ท.ม. |
| --- | --- |

รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: พลเอก ชาติชาย ชุณหะวัณ
ดำรงตำแหน่ง 17 เมษายน – 10 มิถุนายน พ.ศ. 2535
นายกรัฐมนตรี: พลเอก สุจินดา คราประยูร
 
ข้อมูลส่วนบุคคล
เกิด: 28 กุมภาพันธ์ พ.ศ. 2482 (86 ปี) อำเภอแหลมสิงห์ จังหวัดจันทบุรี
คู่สมรส: ณภาภัช ภิญญสาสน์

วโรทัย ภิญญสาสน์ (เกิด 28 กุมภาพันธ์ พ.ศ. 2482) อดีตรัฐมนตรีช่วยว่าการกระทรวงเกษตรและสหกรณ์ 2 สมัย และอดีตสมาชิกสภาผู้แทนราษฎรจังหวัดจันทบุรี 4 สมัย
ประวัติ

วโรทัย เกิดเมื่อวันที่ 28 กุมภาพันธ์ พ.ศ. 2482 ที่ ตำบลพลิ้ว อำเภอแหลมสิงห์ จังหวัดจันทบุรี สำเร็จการศึกษาระดับประกาศนียบัตรชั้นสูง จากช่างกลปทุมวัน
การทำงาน

วโรทัยเป็นเจ้าของกิจการ วโรทัยมอเตอร์ ทำธุรกิจเกี่ยวกับรถยนต์ที่ใหญ่ที่สุดของจันทบุรี และยังมีธุรกิจอีกหลายอย่าง
งานการเมือง

อดีตเคยเป็นสมาชิกสภาจังหวัด ในช่วง พ.ศ. 2523 ถึง พ.ศ. 2526 ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดจันทบุรี ในการเลือกตั้ง พ.ศ. 2526 และได้รับเลือกติดต่อกัน จนถึง เดือนมีนาคม พ.ศ. 2535 รวม 4 สมัย  และเป็นผู้ที่มีบทบาทในการตั้งกระทู้ถามในสภาผู้แทนราษฎรจำนวนมาก
วโรทัย ภิญญสาสน์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกชาติชาย ชุณหะวัณ เมื่อปี พ.ศ. 2533 และในรัฐบาลพลเอกสุจินดา คราประยูร เมื่อเดือนมีนาคม พ.ศ. 2535
นายวโรทัย ได้ลงสมัครรับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

วโรทัย ภิญญสาสน์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดจันทบุรี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดจันทบุรี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดจันทบุรี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดจันทบุรี สังกัดพรรคประชากรไทย
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ตำบลหนองไผ่ล้อม (อำเภอเมืองนครราชสีมา)

| ตำบลหนองไผ่ล้อม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Phai Lom
ทัศนียภาพรอบบุ่งตาหลัวตอนล่าง สำนักงานเทศบาลตำบลหนองไผ่ล้อม และโรงพยาบาลค่ายสุรนารี
ตำบลหนองไผ่ล้อมที่ตั้งในจังหวัดนครราชสีมา
พิกัด: 14°57′53″N 102°05′27.5″E﻿ / ﻿14.96472°N 102.090972°E﻿ / 14.96472; 102.090972
ประเทศ: ไทย
จังหวัด: นครราชสีมา
อำเภอ: เมืองนครราชสีมา
พื้นที่
 • ทั้งหมด: 17.89 ตร.กม. (6.91 ตร.ไมล์)
ประชากร (31 ธันวาคม 2563)
 • ทั้งหมด: 15,913 คน
 • ความหนาแน่น: 889.49 คน/ตร.กม. (2,303.8 คน/ตร.ไมล์)
รหัสไปรษณีย์ : 30000
รหัสภูมิศาสตร์: 300110
 ส่วนหนึ่งของสารานุกรมประเทศไทย
| เทศบาลตำบลหนองไผ่ล้อม |
| --- | --- |
เทศบาลตำบล
   ตรา
พิกัด: 14°57′53″N 102°05′27.5″E﻿ / ﻿14.96472°N 102.090972°E﻿ / 14.96472; 102.090972
ประเทศ:  ไทย
จังหวัด: นครราชสีมา
อำเภอ: เมืองนครราชสีมา
การปกครอง
 • นายกเทศมนตรี: ไพบูลย์ พฤกษ์พนาเวศ
รหัส อปท.: 05300103
ที่อยู่ สำนักงาน: 599 หมู่ 7 ถนนพิบูลละเอียด ตำบลหนองไผ่ล้อม อำเภอเมืองนครราชสีมา จังหวัดนครราชสีมา 30000
โทรศัพท์: 044934036-7
โทรสาร: 044934038
เว็บไซต์: www.nongpailomcity.go.th
 ส่วนหนึ่งของสารานุกรมประเทศไทย
หนองไผ่ล้อม เป็นตำบลหนึ่งในอำเภอเมืองนครราชสีมา จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลหนองไผ่ล้อม ครอบคลุมพื้นที่ทั้งหมดของตำบลหนองไผ่ล้อม ซึ่งเป็นหนึ่งในเทศบาลทั้งเก้าแห่งในเขตอำเภอเมืองนครราชสีมา แต่เดิมเป็นองค์การบริหารส่วนตำบลหนองไผ่ล้อม ต่อมาเมื่อปี พ.ศ. 2547 จึงได้รับการยกฐานะขึ้นเป็นเทศบาลตำบล
ประวัติ

ตำบลหนองไผ่ล้อม เป็น ตำบลเก่าแก่ โดยที่เมื่อก่อนชาวบ้านอพยพมาตั้งบ้านเรือนบริเวณหนองน้ำกว้าง มีกอไผ่ขึ้นล้อมรอบ และชาวบ้านได้อาศัยหนองน้ำดังกล่าวเพื่อการอุปโภคบริโภค จึงเรียกว่า "บ้านหนองไผ่ล้อม" กองทัพที่มาจัดตั้งก็ได้อาศัยแหล่งน้ำดังกล่าวในการอุปโภค และเป็นแหล่งน้ำดิบเพื่อกรองเป็นน้ำบริโภค ใช้ในกิจการภายในกองทัพและครอบครัวพลเรือนเรื่อยมา
ด้วยที่แหล่งน้ำดังกล่าว มีสัตว์น้ำและพืชทางน้ำ (ต้นบัว) อุดมสมบูรณ์ ทำให้มีชาวบ้านจากหลายถิ่นอพยพเข้ามาตั้งถิ่นฐานโดยรอบแหล่งน้ำแห่งนี้ ประกอบอาชีพจับสัตว์น้ำ และพืชน้ำ เพื่อบริโภคและนำออกขายในตัวอำเภอ
เมื่อมีจำนวนชาวบ้านเพิ่มมากขึ้นขนาดของแหล่งน้ำที่กักเก็บก็เริ่มไม่พอ เพียงต่อชาวบ้านทั้งภายในกองทัพและโดยรอบแหล่งน้ำ จึงมีการขุดเพื่อเพิ่มระดับกักเก็บมาหลายครั้งโดยมี “ตาหลั่ว” ซึ่งเป็นอดีตข้าราชการในกองทัพภาคที่ 2 เป็นผู้ริเริ่มและแนะนำให้พัฒนาแหล่งน้ำแห่งนี้แก่ชาวบ้านและข้าราชการทหาร ที่อาศัยแหล่งน้ำอยู่เป็นประจำ จนกระทั่ง “ตาหลั่ว” เสียชีวิตลง จึงได้มีการตั้งชื่อแหล่งน้ำแห่งนี้เพื่อเป็นที่ระลึกและการจดจำแก่คนรุ่น หลังว่า “บุ่งตาหลั่ว” (เชื่อกันว่าการใช้คำว่า “บุ่ง” อาจแทนขนาดของ “บึง” แต่ไม่ใหญ่เท่า “อ่าง”)
ปัจจุบันเทศบาลตำบลหนองไผ่ล้อมได้ยกฐานะจากองค์การบริหารส่วนตำบลเป็นเทศบาลตำบลหนองไผ่ล้อม ตามประกาศกระทรวงมหาดไทย เมื่อวันที่ 20 สิงหาคม 2547
ภูมิศาสตร์

โดยทั่วไปมีรูปร่างลักษณะเป็นพื้นที่ราบลุ่มบริเวณกว้างออกไปทิศใต้ และ ทิศตะวันตก พื้นที่ส่วนใหญ่อยู่ในเขตของกองทัพภาคที่ 2 มีแหล่งกักเก็บน้ำขนาดใหญ่จำนวน 2 แห่ง คือ
บุ่งตาหลั่วตอนบน ซึ่งปรับปรุง และดูแลรับผิดชอบโดยกองทัพภาคที่ 2 ใช้เป็นสวนสาธารณะ และพักผ่อนของประชาชนในเขตเทศบาล และพื้นที่ใกล้เคียง คือ สวนน้ำเฉลิมพระเฉลิมพระเกียรติ ร.9
บุ่งตาหลั่วตอนล่าง เป็นอ่างเก็บน้ำขนาดรองลงมาจากบุ่งตาหลั่วตอนบน ส่วนใหญ่จะใช้เป็นแหล่งจับสัตว์น้ำของประชาชนในพื้นที่
ภูมิศาสตร์ > อาณาเขตติดต่อ

เทศบาลตำบลหนองไผ่ล้อม อยู่ในเขตการปกครองของอำเภอเมืองนครราชสีมา จังหวัดนครราชสีมา ตั้งอยู่ทางทิศตะวันตกเฉียงใต้ของอำเภอเมืองนครราชสีมา มีอาณาเขตติดต่อดังนี้
ทิศเหนือ มีพื้นที่ติดต่อกับ เทศบาลนครนครราชสีมา
ทิศตะวันออก มีพื้นที่ติดต่อกับ เทศบาลนครนครราชสีมา และ เทศบาลตำบลโพธิ์กลาง
ทิศตะวันตก มีพื้นที่ติดต่อกับ เทศบาลนครนครราชสีมา และ ตำบลหนองจะบก
ทิศใต้ มีพื้นที่ติดต่อกับ เทศบาลนครนครราชสีมา และ เทศบาลตำบลโพธิ์กลาง
ภูมิศาสตร์ > พื้นที่และจำนวนประชากร

เมื่อปี พ.ศ. 2490 ตำบลหนองไผ่ล้อมมีหมู่บ้านจำนวนทั้งสิ้น 7 หมู่บ้าน โดยมีหมู่บ้านหลัก คือ บ้านบุ่งหมู่บ้านที่ 1 มีการกระจายตัวออกตามแนวถนนพิบูลละเอียด และ ถนนเดชอุดม และเนื่องจากการขยายเขตการปกครองของตำบลในเมือง และเทศบาลเมืองนครราชสีมาในสมัยนั้น
ทำให้ในปัจจุบันตำบลหนองไผ่ล้อมมีเขตการปกครองเหลือเป็นหมู่บ้าน 3 หมู่บ้านประกอบด้วย
หมู่ที่ 1 บ้านบุ่ง
หมู่ที่ 2 บ้านบุ่งตาหลั่ว
หมู่ที่ 7 บ้านหนองนกยูง
โดยหมู่บ้านที่เหลือที่อยู่ตามแนวถนนเดชอุดมได้ขึ้นกับเขตเทศบาลนครนครราชสีมา เทศบาลตำบลหนองไผ่ล้อมอยู่ห่างจากอำเภอเมืองนครราชสีมา 2.5 กิโลเมตร มีพื้นที่ประมาณ 17.89 ตารางกิโลเมตร หรือ 11,181 ไร่ คิดเป็นร้อยละ 2.35 ของเนื้อที่ทั้งอำเภอเมืองนครราชสีมา โดยพื้นที่ร้อยละ 80 ของเทศบาลตำบลหนองไผ่ล้อมทั้งหมด เป็นพื้นที่ของทางราชการทหาร มีจำนวนประชากร ณ เดือน ธันวาคม พ.ศ. 2553 ทั้งสิ้น 19,744 คน เป็นชาย 12,643 คน หญิง 7,101 คน จำนวนบ้าน 10,285 หลัง
ชุมชน

เทศบาลตำบลหนองไผ่ล้อม มี 26 ชุมชน ดังนี้
ชุมชนกองทัพบกในค่ายสุรนารี จำนวน 19 ชุมชน
ทหารอากาศ จำนวน 4 ชุมชน
นอกเขตค่ายทหาร จำนวน 3 ชุมชน (หมู่บ้าน)
| --- | --- |
 ชุมชนภายในค่ายสุรนารี (ทหารบก) ชุมชนทหาร ซบร.22 (ส่วนที่ 1)  ชุมชนทหาร ซบร.22 (ส่วนที่ 2)  ชุมชนทหาร พัน ขส.22 (บชร.2)  ชุมชนทหารกองพันเสนารักษ์ที่ 22  ชุมชนทหารพัน สบร.22 (บชร.2)  ชุมชนแสดขาว (บชร.2)  ชุมชนกองทัพน้อยพัฒนา  ชุมชนทหาร ศปภอ.ทบ.2  ชุมชนทหาร ป.พัน. 3  ชุมชนทหาร ป.พัน 103  ชุมชนทหาร ปตอ.พัน 2  ชุมชนทหาร ส.พัน 3  ชุมชนทหารกองพันทหารม้าที่ 8  ชุมชนกองพันทหารสื่อสารที่ 22  ชุมชนทหาร พล ร.3 (ส่วนที่ 1)  ชุมชนทหาร พล ร.3 (ส่วนที่ 2)  ชุมชนทหหาร ช.พัน 3  ชุมชนทหารสุรนารีก้าวหน้า (ส่วนที่ 1)  ชุมชนทหารสุรนารีก้าวหน้า (ส่วนที่ 2):  ชุมชนภายในกองบิน 1 (ทหารอากาศ) ชุมชนทหารแดนนภา  ชุมชนครองฟ้า  ชุมชนอากาศโยธิน  ชุมชนพิทักษ์เวหา ชุมชนภายนอกค่ายทหาร บ้านบุ่ง (หมู่ที่ 1)  บ้านบุ่งตาหลั่ว (หมู่ที่ 2)  บ้านหนองนกยูง (หมู่ที่ 7)
การคมนาคมและขนส่ง

ถนนสายหลักของเทศบาลตำบลหนองไผ่ล้อม คือ ถนนพิบูลละเอียด และมีถนนสายรอง คือถนนทางหลวงชนชท เดชอุดม-พิบูลละเอียด และถนนเลียบบุ่งตาหลั่วตอนล่าง ซึ่งเชื่อมต่อถึงกัน และยังเป็นเส้นทางที่เชื่อมต่อไปยังเขตเทศบาลนครนครราชสีมาอีกด้วย สำหรับถนนภายในเขตเทศบาลตำบลหนองไผ่ล้อม เป็นถนนคอนกรีตเสริมเหล็กและถนนลาดยางเป็นส่วนใหญ่
การขนส่งรถโดยสารประจำทางในเขตเทศบาลตำบลหนองไผ่ล้อม เป็นรถสองแถวขนาดเล็กจำนวน 3 สาย ได้แก่
สาย 11 ค่ายสุรนารี-ในเมือง เชื่อมกันระหว่างตำบลในเมือง กับ ตำบลหนองไผ่ล้อม (ค่ายสุรนารี)
สาย 11 ค่ายสุรธรรมพิทักษ์-ในเมือง เชื่อมระหว่าง ตำบลในเมือง ตำบลหนองไผ่ล้อม (ค่ายสุรนารี) และตำบลโพธิ์กลาง (ค่ายสุรธรรมพิทักษ์)
สาย 13 หนองไผ่ล้อม-สายตรง-ในเมือง เชื่อมระหว่าง ตำบลในเมือง กับ ตำบลหนองไผ่ล้อม (กองบิน 1)
สาธารณสุข

ศูนย์สาธารณสุขมูลฐานชุมชน (ศสมช.) จำนวน 1 แห่ง
โรงพยาบาลของรัฐบาล จำนวน 2 แห่ง
ความปลอดภัยในชีวิตและทรัพย์สิน

เทศบาลตำบลหนองไผ่ล้อมอยู่ในพื้นที่ความรับผิดชอบของสถานีตำรวจภูธรอำเภอเมืองนครราชสีมา สถานีดับเพลิงได้รับการสนับสนุนจากเทศบาลนครนครราชสีมา ในการป้องกันและบรรเทาอัคคีภัยและสาธารณภัย
สถานที่ใกล้เคียง

โรงพยาบาลค่ายสุรนารี
ค่ายสุรนารี กองทัพภาคที่ 2
กองบิน 1 กองพลบินที่ 2
สวนน้ำบุ่งตาหลัวเฉลิมพระเกียรติรัชกาลที่ 9
แหล่งข้อมูลอื่น

เว็บไซต์เทศบาลตำบลหนองไผ่ล้อม
คาโซกุ

สโมสรขุนนาง กรุงโตเกียว ค.ศ. 1912
คาโซกุ, ภาพหมู่
ขุนนางญี่ปุ่น หรือที่เรียกว่า คาโซกุ (ญี่ปุ่น: 華族) เป็นชนชั้นขุนนางของจักรวรรดิญี่ปุ่น ปรากฏอยู่ระหว่าง 1869 ถึง 1947 ซึ่งหลังปี 1884 ได้พัฒนาเป็นระบบขุนนางสืบตระกูลเหมือนในยุโรป ระบบนี้เริ่มขึ้นจากกลุ่มคนที่เรียกว่า คุเงะ (公家) ซึ่งเป็นเหล่าข้าราชสำนักที่สูญเสียอิทธิพลไปหลังญี่ปุ่นถูกปกครองโดยโชกุน คุเงะเหล่านี้ได้ร่วมล้มล้างระบอบโชกุนและฟื้นฟูระบอบจักรพรรดิได้สำเร็จในปี ค.ศ. 1868 หลังจากได้รัฐบาลใหม่ที่มีองค์จักรพรรดิเป็นศูนย์กลาง รัฐบาลใหม่ก็แต่งตั้งคุเงะเหล่านี้เข้าไปกำกับดูแลกรมทั้งเจ็ดซึ่งตั้งขึ้นมาใหม่
25 กรกฎาคม ค.ศ. 1869 รัฐบาลใหม่ซึ่งนิยมตะวันตกทำการจัดตั้งระบบชนชั้นและจำแนกพลเมืองออกเป็นสามชนชั้นได้แก่ คาโซกุ (ขุนนาง), ชิโซะกุ (อดีตซามูไร) และ เฮมิน (สามัญชน) โดยคนในชนชั้นขุนนางประกอบด้วยบรรดาคุเงะและอดีตไดเมียว ซึ่งในขณะนั้นมีตระกูลคุเงะและอดีตไดเมียวอยู่ทั้งสิ้น 427 ตระกูล และมีมากที่สุดถึง 1,016 ตระกูลในปี 1944
จักรพรรดิเมจิทรงเปิดสมัยประชุมสภาขุนนาง ค.ศ. 1890
ในช่วงแรก ขุนนางทุกคนที่ไม่ใช่ผู้ดำรงตำแหน่งทางการเมืองจะต้องพำนักอยู่ภายในโตเกียวเท่านั้น จนเมื่อมีการตั้งระบบเบี้ยหวัดรายเดือนขึ้นมาในปลายปี 1869 ทำให้คาโซกุจำนวนมากยอมทิ้งตำแหน่งทางการเมือง ต่อมาหลังอิโต ฮิโรบูมิ รัฐมนตรีว่าการกระทรวงมหาดไทยกลับจากการเยือนยุโรป ก็มีการผลักดันและตราพระราชบัญญัติขุนนาง ค.ศ. 1884 ซึ่งจะมอบบรรดาศักดิ์ขุนนางให้แก่บุคคลผู้มีความโดดเด่นในการทำคุณให้แก่ประเทศ รัฐบาลกำหนดยศขุนนางเป็นห้าขั้น เหมือนบรรดาศักดิ์อังกฤษ คือ:
เจ้าชาย (公爵 โคชะกุ ตรงกับยศขุนนางชั้น "กง" ของจีน)
มาร์ควิส (侯爵 โคชะกุ ตรงกับยศขุนนางชั้น "โหว" ของจีน)
เคานต์ (伯爵 ฮักชะกุ ตรงกับยศขุนนางชั้น "ป๋อ" ของจีน)
ไวเคานต์ (子爵 ชิชะกุ ตรงกับยศขุนนางชั้น "จื่อ" ของจีน)
บารอน (男爵 ดันชะกุ ตรงกับยศขุนนางชั้น "หนาน" ของจีน)
พระบรมวงศ์ชั้นชินโนและไนชินโนส่วนมากจะได้รับการเฉลิมพระยศเป็น เจ้าราชสกุล (宮 มิยะ) ซึ่งเทียบเท่ากับดยุกในราชวงศ์อังกฤษ หรือเจ้านายทรงกรมของไทย ในขณะที่ประมุขของห้าราชสกุลในเครือฟุจิวะระ (ราชสกุลโคโนเอะ, ทากาสึกาซะ, คุโจ, อิชิโจ และ นิโจ) มีบรรดาศักดิ์เป็นเจ้าชายเช่นกัน ส่วนประมุขของตระกูลคุเงะอื่นๆจะได้เป็นมาร์ควิส นอกจากนี้ยังมีการพระราชทานบรรดาศักดิ์เป็นกรณีพิเศษด้วย เช่นประมุขของตระกูลโทกูงาวะก็มีบรรดาศักดิ์เป็นเจ้าสืบตระกูล
ระบบขุนนางญี่ปุ่นมีความแตกต่างจากระบบขุนนางในยุโรปจุดหนึ่งตรงที่ว่า การสืบตระกูลในยุโรปจะยึดถือตามสิทธิของบุตรหัวปีเป็นหลักและต้องเป็นทายาทตามกฎหมาย แต่ในญี่ปุ่นนั้นไม่จำเป็นเสมอไป บุตรนอกกฎหมายสามารถสืบตระกูลและทรัพย์สิน เพื่อป้องกันการล่มสลายของสายตระกูล นอกจากนี้ ประมุขตระกูลอาจรับเอาทายาทบุญธรรมมาจากตระกูลอื่นก็ได้ (ซึ่งนิยมทำกันบ่อย) โดยไม่จำเป็นว่าตระกูลทั้งสองต้องมีความเกี่ยวข้องกันแต่อย่างใด ทายาทบุญธรรมมีสิทธิเหมือนกับทายาททางสายเลือดทุกประการ
หลังญี่ปุ่นพ่ายแพ้ในสงครามโลกครั้งที่สอง สหรัฐอเมริกาได้ยกเลิกรัฐธรรมนูญฉบับเดิมและร่างรัฐธรรมนูญฉบับใหม่ขึ้นบังคับใช้ในปี ค.ศ. 1946 รัฐธรรรมนูญฉบับใหม่นี้ได้ยกเลิกบรรดาศักดิ์ทั้งหมดของบุคคลที่ไม่ใช่พระราชวงศ์ชั้นสูง
ทำไงได้ ก็คนมันรักไปแล้ว

Japanese manga series
| --- | --- |
ทำไงได้ ก็คนมันรักไปแล้ว
どうせ、恋してしまうんだ。 (Dōse, Koishite Shimaunda)
แนว: ก้าวผ่านวัย โรแมนติก
มังงะ
เขียนโดย: ฮารุกะ มิตสึอิ  [ja]
สำนักพิมพ์: โคดันชะ
สำนักพิมพ์ภาคภาษาไทย: บงกช
นิตยสาร: นากาโยชิ
กลุ่มเป้าหมาย: โชโจะ
ตีพิมพ์ตั้งแต่: 2 พฤศจิกายน 2563 – ปัจจุบัน
จำนวนเล่ม: 8
อนิเมะโทรทัศน์
กำกับโดย: จุนอิจิ ยามาโมโตะ
ถือสิทธิ์โดย: อเมริกาเหนือ ครันชีโรลเอเชียตะวันออกเฉียงใต้ เมเดียลิงก์
เครือข่าย: ทีบีเอส, บีเอส11
ฉาย:  10 มกราคม พ.ศ. 2568  – ปัจจุบัน
ตอน: 10
ทำไงได้ ก็คนมันรักไปแล้ว (ญี่ปุ่น: どうせ、恋してしまうんだ。, โรมาจิ: Dōse, Koishite Shimaunda) เป็นมังงะญี่ปุ่นที่เขียนและวาดภาพประกอบโดย ฮารุกะ มิตสึอิ [ja]เรื่องนี้ได้รับการตีพิมพ์เป็นตอน ๆ ในนิตยสารการ์ตูนโชโจะNakayoshiของสำนักพิมพ์โคดันชะตั้งแต่เดือนพฤศจิกายน พ.ศ. 2563 และรวมตอนทั้งหมดเป็นเล่มรวม 8 เล่มเมื่อเดือนมีนาคม พ.ศ. 2567 ซีรีส์อนิเมะโทรทัศน์เริ่มออกอากาศในเดือนมกราคม พ.ศ. 2568
สื่อตีพิมพ์ > มังงะ

เขียนและภาพประกอบโดย ฮารุกะ มิตสึอิ  [ja], เริ่มตีพิมพ์ในนิตยสารมังงะโชโจะNakayoshi ของ สำนักพิมพ์โคดันชะ เมื่อวันที่ 2 พฤศจิกายน 2563 สำนักพิมพ์โคดันชะ ได้รวบรวมบทต่าง ๆ ไว้ในเล่ม (ทังโกบง) แต่ละเล่ม เล่มแรกวางจำหน่ายวันที่ 12 มีนาคม พ.ศ. 2564 ณ วันที่ 13 มีนาคม พ.ศ. 2567 ได้มีการวางจำหน่ายเล่มที่ 8 แล้ว สำนักพิมพ์บงกชได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 5 กรกฎาคม พ.ศ. 2565
สื่อตีพิมพ์ > มังงะ > เล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  12 มีนาคม พ.ศ. 2564 | 978-4-06-522664-3 | 5 ตุลาคม พ.ศ. 2567 | 978-616-09-4550-4 |
| 2 |  13 กรกฎาคม พ.ศ. 2564 | 978-4-06-524090-8 | 6 พฤศจิกายน พ.ศ. 2567 | 978-616-09-4583-2 |
| 3 |  12 พฤศจิกายน พ.ศ. 2564 | 978-4-06-525900-9 | 11 ธันวาคม พ.ศ. 2567 | 978-616-09-4650-1 |
| 4 |  13 เมษายน พ.ศ. 2565 | 978-4-06-527551-1 | — | — |
| 5 |  12 สิงหาคม พ.ศ. 256t | 978-4-06-528485-8 | — | — |
| 6 |  13 มีนาคม พ.ศ. 2566 | 978-4-06-530836-3 | — | — |
| 7 |  13 ตุลาคม พ.ศ. 2566 | 978-4-06-533178-1 | — | — |
| 8 |  13 มีนาคม พ.ศ. 2567 | 978-4-06-534969-4 | — | — |
| 9 |  9 สิงหาคม พ.ศ. 2567 | 978-4-06-536623-3 | — | — |
สื่อตีพิมพ์ > อนิเมะ

ในเดือนกุมภาพันธ์ พ.ศ. 2567 มีการประกาศว่ามังงะเรื่องนี้จะถูกดัดแปลงเป็นซีรีส์ทีวีอนิเมะ โดยจะกำกับโดย จุนอิจิ ยามาโมโตะ และมีกำหนดฉายใน TBS และ BS11 ในเดือนมกราคม พ.ศ. 2568 Crunchyroll ได้ซื้อลิขสิทธิ์ซีรีส์นี้
การตอบรับ

ซีรีส์ดังกล่าวมีการจำหน่ายมากกว่า 1 ล้านเล่มในเดือนตุลาคม พ.ศ. 2566
ดูเพิ่ม

ชวนมารัก หลังเลิกเรียน, มังงะอีกเรื่องจากผู้เขียนคนเดียวกัน
Silverman, Rebecca (May 4, 2022). "Anyway, I'm Falling in Love with You. GN 1–2 - Review". Anime News Network. สืบค้นเมื่อ January 10, 2024.
แหล่งข้อมูลอื่น

Official manga website at Nakayoshi (ในภาษาญี่ปุ่น)
Official anime website (ในภาษาญี่ปุ่น)
ทำไงได้ ก็คนมันรักไปแล้ว (มังงะ) ที่เครือข่ายข่าวอนิเมะ
ทางหลวงแผ่นดินหมายเลข 2021

|  ทางหลวงแผ่นดินหมายเลข 2021 |
| --- | --- |
ถนนชนบทบำรุง
ข้อมูลของเส้นทาง
ความยาว: 42.573 กิโลเมตร (26.454 ไมล์)
ทางแยกที่สำคัญ
ปลายทางทิศตะวันออก:  ถ.มิตรภาพ ใน อ.เมือง จ.อุดรธานี
ปลายทางทิศตะวันตก: ถนนชนบทบำรุง ใน อ.บ้านผือ จ.อุดรธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2021 สายดงไร่–บ้านผือ เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นบนถนนมิตรภาพ (ทางหลวงแผ่นดินหมายเลข 2) ที่บ้านดงไร่ อำเภอเมืองอุดรธานี และสิ้นสุดโดยเชื่อมต่อกับถนนชนบทบำรุง ในเขตเทศบาลตำบลบ้านผือ อำเภอบ้านผือ ระยะทางทั้งสิ้น 42.573 กิโลเมตร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ทางหลวงแผ่นดินหมายเลข 2021 ตอน ดงไร่ - บ้านผือ
| อุดรธานี | 0+000 | แยกบ้านผือ (ดงไร่) |  ถนนมิตรภาพ ไป อุดรธานี  |  ถนนมิตรภาพ ไป หนองคาย |  |
| อุดรธานี | 16+550 | แยกบ้านเทื่อม | ไม่มี  | นค.1025  ทางหลวงชนบท นค.1025 ไป  วัดป่าบ้านค้อ |  |
| อุดรธานี | 26+430 | แยกคำบง | อด.4018 ทางหลวงชนบท อด.4018 ไป อ.กุดจับ  | นค.3041 ทางหลวงชนบท นค.3041 ไป บ.หนองนาง,  วัดพระธาตุบังพวน |  |
| อุดรธานี | 36+700 | แยกหนองนกเขียน (หายโศก) |  ทล.2411 ไป อ.สุวรรณคูหา  | ไม่มี |  |
| อุดรธานี | 41+240 | แยกบ้านผือ (ศรีสำราญ) | ไม่มี  |  ทล.2020 ไป อ.ท่าบ่อ |  |
| อุดรธานี | 42+573 | − | ถนนบริบาลภูมิเขตต์ ไป บ.คู                 | ถนนบริบาลภูมิเขตต์ เข้าเขตชุมชนเทศบาลตำบลบ้านผือ |  |
| อุดรธานี | 42+573 | − | ตรงไป: ถนนชนบทบำรุง เข้าเมืองบ้านผือ | ตรงไป: ถนนชนบทบำรุง เข้าเมืองบ้านผือ |  |
ถนนชนบทบำรุง (ในเขตเทศบาลตำบลบ้านผือ)
| อุดรธานี | 42+575 | − | เชื่อมต่อจาก:  ทล.2021 จาก อุดรธานี | เชื่อมต่อจาก:  ทล.2021 จาก อุดรธานี |  |
| อุดรธานี | 43+025 | − | ถนนพลับผือ เชื่อมต่อ  ทล.2098, ไป อ.สุวรรณคูหา  | ถนนพลับผือ เชื่อมต่อ  ทล.2348, ไป อ.น้ำโสม |  |
      สะพาน              กำลังก่อสร้างหรือโครงการในอนาคต
เอ็นจีทีโฟร์ตีเอต

| NGT48 |
| --- | --- |

ข้อมูลพื้นฐาน
ที่เกิด:  นีงะตะ ประเทศญี่ปุ่น
แนวเพลง:  ป็อป  ทีนป็อป  เจป็อป 
ช่วงปี: พ.ศ. 2558 - ปัจจุบัน

เว็บไซต์: ngt48.jp
เอ็นจีทีโฟร์ตีเอต (อังกฤษ: NGT48) NGT ย่อมาจาก นีงะตะ ซึ่งเป็นชื่อเมืองของจังหวัดนีงะตะ เป็นกลุ่มไอดอลหญิงสัญชาติญี่ปุ่น และเป็นวงน้องสาวในประเทศลำดับที่ 4 ของ AKB48 ก่อตั้งเมื่อปี พ.ศ. 2558 โดย ยะซุชิ อะกิโมะโตะ มีเธียเตอร์ตั้งอยู่ที่ศูนย์การค้า LoveLa2 ชั้น 4 เมืองนีงะตะ ในวันที่11 เมษายน 2562 ทางวงได้ประกาศยกเลิกระบบทีม โดยใช้ระบบรุ่นและเคงคิวเซย์แทน โดยสเตจทีมNIIIและทีมG ครั้งสุดท้ายจะจัดในวันที่ 21 เมษายน2562
ประวัติ > 2018–2019: มาโฮะ ยามางูจิถูกทำร้าย และการปรับโครงสร้างกลุ่ม

เมื่อวันที่ 8 มกราคม 2019 มาโฮะ ยามางูจิ รองกัปตันทีมจี ได้กล่าวในการส่งผ่านสัญญาณต่อเนื่องสดบนโชว์รูมของเธอว่าเมื่อวันที่ 8 ธันวาคม 2018 มีชาย 2 คน อายุ 25 ปี เข้ามาจับเธอที่ใบหน้าตอนเธอกำลังจะเข้าหอพัก ซึ่งหอพักดังกล่าวเป็นทรัพย์สินส่วนบุคคลของกลุ่มผู้บริหาร NGT48 ที่บุคคลภายนอกไม่สามารถเข้ามาได้ และยังมีผู้ต้องสงสัยอีกหนึ่งคนที่ปรากฏตัวในเหตุการณ์ ชายสองคนถูกจับกุมโดยตำรวจและได้รับการปล่อยตัว 20 วันต่อมาโดยไม่มีข้อกล่าวหา พวกเขาปฏิเสธข้อกล่าวหาของยามางูจิและยืนยันว่าแค่อยากจะคุยกับเธอท่านั้น ยามางูจินำเรื่องเหตุการณ์ดังกล่าวยื่นให้กับกลุ่มบริหารของ NGT48 แต่หลังจากระยะเวลาหนึ่งเดือนที่ไม่มีความคืบหน้า เธอจึงได้ตัดสินใจบอกกล่าวเรื่องนี้ต่อสาธารณชนในการส่งผ่านสัญญาณต่อเนื่องสดของเธอ  แต่ระหว่างที่เธอกำลังเล่าเหตุการณ์อยู่ การส่งผ่านสัญญาณต่อเนื่องสดของเธอก็ถูกตัดอย่างฉับพลัน ยามางูจิจึงโพสต์ข้อความลงในทวิตเตอร์ถึงเรื่องดังกล่าวและกล่าวหาว่ามีสมาชิกวง NGT48 คนอื่นเป็นผู้ปล่อยข้อมูลส่วนตัวของเธอให้แก่คนร้าย
ในระหว่างคอนเสิร์ตครบรอบ 3 ปีของวงเมื่อวันที่ 10 มกราคม ยามากูจิได้ขอโทษต่อสาธารณะถึงเรื่องราวที่เกิดขึ้นว่าเธอเป็นผู้ที่ทำให้ปัญหาบานปลายจากการโพสต์ของเธอ ส่งผลให้เกิดข้อถกเถียงเป็นจำนวนมากถึงการที่เหยื่อต้องรับผิดแทนคนร้าย และมุ่งเป้าไปยังกลุ่มผู้บริหารที่เมินเฉยต่อเสียงเรียกร้องของสังคมทั้งในและต่างประเทศ รวมถึงความเห็นจากสมาชิกในโฟร์ตีเอตกรุ๊ปเอง และผู้มีชื่อเสียงคนอื่น ๆ หลังจากนั้นไม่นาน ยามากูจิและสมาชิกทีมเอ็นทรีคนอื่นอย่างอายากะ ทาโนะ ก็ไม่ได้ปรากฏตัวในการแสดงของวงเมื่อวันที่ 12 มกราคม รวมถึงสมาชิกทีมจี ริโกะ ซูงาฮาระ ก็ไม่ได้ปรากฏตัวเช่นกันเนื่องจากอาการป่วย มีการรณรงค์ร้องทุกข์ที่ Change.org เพื่อปลดเอ็ตสึโระ อิมามูระ ผู้อำนวยการบริหารของวง ให้ลาออกจากตำแหน่งด้วยคะแนนโหวตมากกว่า 53,000 เสียงก่อนที่คำร้องทุกข์จะปิดในวันที่ 13 มกราคม บริษัทหลายแห่งได้ถอนชื่อออกจากการเป็นผู้สนับสนุนวงนับตั้งแต่นั้น